หลังจากที่มีอะไรกับเเฟนวันต่อมาเป็นตกขาวสีน้ำตาลออกมาตลอดเลยค่ะ มีอาการระบบบริเวณอวัยวะเพศนิดหน่อย ตอนนี้อาการระบบดีขึ้นเเต่ว่าตกขาวยังไม่หายเป็นเลย สองอาทิตย์แล้วค่ะ ไม่ทราบว่าจะเป็นอะไรมั้ยคะ เเต่จะบอกก่อนว่าเวลามีอะไรกับแฟนใส่ถุงยางเเละเช็คตลอดค่ะ เวลาเเตกก็จะแตกนอกในขณะที่ใส่ถุงยาง ไม่คิดว่าน่าจะท้องนะคะแต่ว่ายังไม่เคยกินยาคุมเพราะแฟนไม่ชอบให้กินกลัวไม่ดีต่อสุขภาพในอนาคตค่ะ
สวัสดีค่ะ ตกขาวสีน้ำตาลปนออกมาดังกล่าวมานั้น อาจจะเกิดมาจาก การติดเชื้อที่ช่องคลอดหรือปากมดลูก เนื้องอกที่มดลูกหรือปากมดลูก ฮอร์โมนจากรังไข่ไม่สมดุล โรคไทรอยด์ทำงานผิดปกติ การฉีกขาดของอวัยวะเพศภายนอก เป็นต้นโดยหากมีการใส่ถุงยางอนามัยทุกครั้งที่มีเพศสัมพันธ์ โอกาสตั้งครรภ์มีได้น้อยมาก น้อยกว่า 2%แต่อย่างไรก็ตามการมีเลือดออกผิดปกติทางช่องคลอด ควรหาสาเหตุดูด้วยว่าไม่ใช่ภาวะแทรกซ้อนจากการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้นให้ผลบวกได้ตั้งแต่ 10-14 วันหลังปฏิสนธิ หากให้ผลบวกควรรีบไปพบแพทย์เพื่อตรวจเพิ่มเติมทันที หรือถ้าให้ผลลบ แต่ยังมีตกขาวสีผิดปกติดังกล่าวมาอยู่ ก็ควรไปพบแพทย์เพื่อตรวจหาสาเหตุต่างๆที่อาจจะมีอยู่ได้ดังกล่าวไป